**Fundargerð stjórnar Félags rannsóknarstjóra á Íslandi**

**Níundi fundur 4. september 2014, kl. 09 – 10:00**

**Mættir á fund voru:**
Ásta Sif Erlingsdóttir, Kristján Kristjánsson, Anna K. Daníelsdóttir, Oddný S. Gunnarsdóttir.

**Dagskrá fundar**

1.        **Átak til að fjölga félagsmönnum.**

Í félaginu eru einstaklingar frá öllum háskólum og flestum rannsóknastofnunum á landinu en ákveðið var að kynna félagið betur fyrir rannsóknastofnunum. Ásta Sif mun skrifar kynningarbréf en stjórn skiptir með sér verkum varðandi samskipti við þessar stofnanir.

2.        **Verkefni framundan**

a.        Fyrirhugað er að breyta heimasíðu félagsins en mun Ásta Sif bera þungan af því verkefni eins og svo oft áður.
b.        Félagið mun áfram halda á lofti nauðsyn þess að hafa landsdekkandi gagnagrunn um vísindastarfsemi. Fyrirhugað er að halda kynningarfund/málstofu í október eða nóvember, þar sem notendur td. HÍ, HR, gætu kynnt hugmyndir og væntingar til gagnagrunnsins auk þess sem menntamálaráðuneytinu yrði boðið að vera með kynningu og kynna stöðu mála. Ásta Sif og Kristján taka að sér að finna heppilegan tíma.
c.        Námskeiðahald. Ræddur möguleiki á að halda námskeið (4 klst.) um hvernig skrifa eigi góða umsókn. Verið er að athuga með fyrirlesara.

3.        **Kynning frá EARMA**
Samtökin óska eftir hugmyndum að efni á næstu ráðstefnu samtakanna sem haldin verður í Leiden um mánaðarmótin júní júlí 2015 (<http://icearma.is/?p=207&preview=true>
4.        **Önnur mál**
a.        Kynning á ráðstefnu um Workshop on Bibliometrics and Research Policy sem haldin verður 25.-6 september nk.
b.        Farið var yfir félagalistann
c.        Umræða um gagnagrunna og núverandi stöðumála.